b'\n_START_ARTICLE_\nZemlji\xc5\xa1ki kataster\n_START_PARAGRAPH_\nZemlji\xc5\xa1ki kataster je temeljna uradna evidenca o zemlji\xc5\xa1\xc4\x8dih. V zemlji\xc5\xa1kem katastru so vpisani podatki glede zemlji\xc5\xa1\xc4\x8d. Ti podatki glede zemlji\xc5\xa1\xc4\x8d so lega, oblika, povr\xc5\xa1ina, mere, katastrski razred. Zemlji\xc5\xa1ka knjiga pa evidentira podatke o lastni\xc5\xa1tvu nepremi\xc4\x8dnin in pravna razmerja-stvarne pravice na nepremi\xc4\x8dninah. Med stvarne pravice sodi lastninska pravica, slu\xc5\xbenostna pravica, zastavna pravica, odkupna pravica, ... Te pravice na nepremi\xc4\x8dninah vodi zemlji\xc5\xa1ka knjiga.\n_START_SECTION_\nVsebina\n_START_PARAGRAPH_\nParcela je osnovna, najmanj\xc5\xa1a enota zemlji\xc5\xa1kega katastra. Je tudi strnjeno zemlji\xc5\xa1\xc4\x8de z evidentirano mejo, katera le\xc5\xbei znotraj katastrske ob\xc4\x8dine ter pripada istim lastnikom, ozna\xc4\x8dena pa je z identifikacijsko oznako, dolo\xc4\x8deno \xc5\xa1tevilko. Vsaka parcela ima v zemlji\xc5\xa1kem katastru shranjene podatke o parcelni \xc5\xa1tevilki, meji parcele, dejanski rabi povr\xc5\xa1ine, upravljavcu premo\xc5\xbeenja, lastniku, dejanski rabi parcele, boniteti zemlji\xc5\xa1\xc4\x8da, zemlji\xc5\xa1\xc4\x8du pod stavbo, zelenih povr\xc5\xa1inah, nerodovitnem zemlji\xc5\xa1\xc4\x8du. _NEWLINE_Zemlji\xc5\xa1ki katastrski prikaz-ZKP je od leta 1998 v celoti digitaliziran.\n_START_SECTION_\nE-zemlji\xc5\xa1ki kataster\n_START_PARAGRAPH_\nDelovanje e-zemlji\xc5\xa1kega katastra zagotavlja Geodetska uprava Republike Slovenije (GURS). Skrbi za dostop, vodenje, vzdr\xc5\xbeevanje, obdelavo podatkov. Elektronski dostop do zemlji\xc5\xa1kega katastra je brezpla\xc4\x8den, namenjen je za uporabo geodetskih podatkov v upravnih postopkih in tudi informativnim potrebam javne uprave, pravnim osebam in prebivalcem. _NEWLINE_Vpogled je mo\xc5\xbeen brez postopkov registracije, tak\xc5\xa1nen vpogled je javni vpogled, poznamo pa tudi osebni vpogled, kateri pa je namenjen le za vpogled v lastne nepremi\xc4\x8dnine.\n_START_SECTION_\nJavni vpogled v evidenco trga nepremi\xc4\x8dnin\n_START_PARAGRAPH_\nPri tem vpogledu dobi uporabnik podrobnej\xc5\xa1e podatke glede nepremi\xc4\x8dnin, omogo\xc4\x8da pa mu tudi vpogled v sklenjene kupoprodajne posle. Kadar \xc5\xbeelimo vstopiti v javni vpogled moramo imeti \xc5\xa1tevilko katastrske ob\xc4\x8dine, lahko tudi samo ime katastrske ob\xc4\x8dine in \xc5\xa1tevilko parcele ali \xc5\xa1tevilko stavbe.\n_START_SECTION_\nOsebni vpogled v evidenco trga nepremi\xc4\x8dnin\n_START_PARAGRAPH_\nTukaj gre za brezpla\xc4\x8dno spletno storitev, potrebno pa je imeti digitalno potrdilo SIGEN-CA/SIGOV-CA.\n_START_SECTION_\nVpogled za registrirane uporabnike v evidenco trga nepremi\xc4\x8dnin\n_START_PARAGRAPH_\nTa vpogled je namenjen pravnim osebam, notarjem, samostojnim podjetnikom, cenilcem,..._NEWLINE_Vpogled je mogo\xc4\x8d v podatke zemlji\xc5\xa1kega katastra, registra prostorskih enot z ulicami in hi\xc5\xa1nimi \xc5\xa1tevilkami, katastra stavb, geodetskih to\xc4\x8dki,... Uporabnikom se vpogled omogo\xc4\x8di po podpisu pogodbe o uporabi storitve vpogleda z Geodetsko upravo Republike Slovenije. Nato pa uporabnik potrebuje \xc5\xa1e uporabni\xc5\xa1ko ime in geslo, ter digitalno potrdilo SIGEN-CA/SIGOV-CA/AL-NLB/Posta-CA._NEWLINE_\xc4\x8ce pa \xc5\xbeelimo postati uporabnik se moramo registrirati in pra\xc4\x8dati registracijo, vpogled pa se pla\xc4\x8duje v obliki letnega nadometila.\n_START_SECTION_\nFranciscejski kataster\n_START_PARAGRAPH_\nPoznamo Franciscejski kataster, kateri predstavlja uradno evidenco zemlji\xc5\xa1kih parcel. Ta zemlji\xc5\xa1ki kataster je iz prve polovice 19. stoletja. Takrat so bili za pripravo in izdelavo katastra ustanovljeni posebni upravni organi in komisije. Okro\xc5\xbeno komisijo je vodil okro\xc5\xbeni glavar in pa njegov namestnik. Popise ob\xc4\x8dinskih meja so opravljali geometri, uradnik, pristojnik ob\xc4\x8dine, na katero je mejila. Franciscejski katastrski operat ima indikacijske slike, katastrske mape in spisovni del. Operat sestavlja zapisnik zemlji\xc5\xa1kih parcel, zapisnik stavbnih parcel, izkaz povr\xc5\xa1ine zemlji\xc5\xa1\xc4\x8d, abecedni seznam zemlji\xc5\xa1kih posestnikov,... Arhivsko gradivo Franciscejskega katastra je nastalo v letih od 1818 do 1828. Popravki pa so nastajali kasneje.\n_START_SECTION_\nVodenje\n_START_PARAGRAPH_\nZemlji\xc5\xa1ki kataster je centralna informatizirana zbirka podatkov, katero vodijo upravni organi-Geodetske pisarne, Obmo\xc4\x8dne geodetske uprave in Glavni urad, pristojen za geodetske zadeve. Vodenje opravljajo preko lokalnih baz in s programskim orodjem, ki poleg a\xc5\xbeuriranih podatkov omogo\xc4\x8dajo tudi izpis, izris, izdajo in pregled podatkov zemlji\xc5\xa1kega katastra.'